Na temelju članka 7. Zakona o kulturnim vijećima  i financiranju javnih potreba u kulturi ("Narodne novine", broj 83/22), članka 75. Zakona o sportu ("Narodne novine", broj 141/22), članka 118. Zakona o socijalnoj skrbi ("Narodne novine", br. 18/22, 46/22,119/22,71/23,156/23, 61/25), članka 32. i 33. Zakona o udrugama („Narodne novine“, broj 74/14, 70/17,98/19,151/22.), te članka 6. Uredbe o kriterijima, mjerilima i postupcima financiranja i ugovaranja programa i projekata od interes za opće dobro koje provode udruge(˝Narodne novine˝, broj 26/15 i 37/21.), načelnik Općine Bibinje dana 12. listopada, 2026. godine objavljuje

JAVNI NATJEČAJ
za prijavu projekata i programa za financiranje javnih potreba društvenih djelatnosti Općine Bibinje u 2027. godini

I.
Predmet ovoga natječaja je prikupljanje prijava za financiranje/sufinanciranje projekata i programa javnih potreba u Općini Bibinje u 2027. godini za koje će se osigurati financijska potpora iz Proračuna Općine.

II.
Na javni poziv se mogu prijaviti ponuditelji koji su:
1.   Registrirani kao udruge, zaklade, ustanove ili druge pravne osobe čija temeljna svrha nije stjecanje dobiti,
2.   Imaju registrirano sjedište i djeluju na području Općine Bibinje,
3.   Svojim programima i djelovanjem obuhvaćaju prvenstveno korisnike s područja Općine Bibinje.
III.
Javne potrebe u društvenim djelatnostima uključuju sljedeća područja od javnog interesa za
Općinu Bibinje: kultura, sport ,  socijalna skrb i zdravstvo

IV.
Udruge mogu prijaviti programe, projekte i manifestacije koji pridonose razvoju ovisno o prioritetnom području, kako slijedi:
1. PRIORITETNO PODRUČJE KULTURA
programi, projekti i manifestacije udruga koji se odnose na:
1.1 promicanje nematerijalne kulturne baštine, organizaciju kulturnih, društvenih i tradicionalnih manifestacija, informativnu i izdavačku djelatnost
1.2 [bookmark: _Hlk115176917]podršku institucionalnom i organizacijskom razvoju udruga

2. PRIORITETNO PODRUČJE SPORT
projekti i aktivnosti udruga koji se odnose na:
2.1 poticanje i promicanje sporta kod djece i mladeži, osiguravanje uvjeta za provođenje treninga, organiziranje i provođenje natjecanja, te sportsko-rekreacijskim aktivnostima građana
2.2 podršku institucionalnom i organizacijskom razvoju udruga
3. SOCIJALNA SKRB I ZDRAVSTVO
projekti i aktivnosti udruga koji se odnose na:
3.1 prioritetna područja:
a) djeca i mladi
b) starije osobe i palijativna skrb
c) osobe s invaliditetom i djeca s teškoćama u razvoju
d) branitelji iz Domovinskog rata i članovi njihovih obitelji, te civilni stradalnici iz Domovinskog rata
3.2  podrška institucionalnom i organizacijskom razvoju udruga



V.
Kriteriji i prioriteti temeljem kojih će se utvrđivati prednost prijavljenog programa/projekta su:
· Usklađenost s programskim načelima Općinskih projekata, odnosno usklađenost s mjerama na području kulture, sporta, socijalne skrbi, zdravstvene zaštite i sl.  iz nacionalnih strategija, politika i/ili programa,
· jasno iskazani ciljevi programa/projekta,
· rad s korisnicima - neposredan rad s korisnicima iz lokalne zajednice, posebice s mlađom
populacijom,
· infrastruktura - postojanje materijalne (prostor, oprema) i stručne (organizacija, ljudski
resursi) infrastrukture za provedbu programa/projekta,
· usmjerenost prema potrebama korisnika s područja Općine Bibinje i njihova uključenost u razvoj i praćenje,
· novi programi i projekti, novi modeli i ideje za rješavanje postojećih problema,
· uključivanje volontera i suradnja s drugim udrugama i partnerima s područja Općine
Bibinje, osigurani resursi za provedbu projekta/programa,
· uspješnost u dosadašnjoj provedbi programa/projekata iz područja društvenih djelatnosti financiranih od Općine Bibinje (npr. broj posjetitelja, broj korisnika, medijska popraćenost, itd.),
· sufinanciranje iz drugih izvora (Zadarska županija, nadležnih ministarstava, zaklada, EU
fondova, privatnih donatora i slično),

VI.
Obvezni obrasci za prijavu su:
a. Obrazac za prijavu (obrazac 1 se može pronaći na Internet adresi http://bibinje.hr/  ili se može podignuti osobno u Općini Bibinje), 
b. Preslika rješenja (ili izvatka iz registra) o upisu u sudski ili drugi registar (ustanova, udruga i dr.) sa svim kasnijim izmjenama u registraciji iz kojeg je vidljivo da je osoba registrirana za obavljanje djelatnosti iz područja u kojem se podnosi prijava (može i ispis elektronske stranice sa svim podacima udruge u Registru udruga) - http://registri.uprava.hr/#!udruge,  
c. Izvještaj o potrošnji proračunskih sredstava iz prethodne proračunske godine i realizaciji planiranih projekata ( ispunjeni obrazac PROR-POT)
d. Preslika ovjerenog financijskog izvješća o poslovanju ili odluka upravljačkog tijela o ne sastavljanju financijskog izvješća (za one koje nisu obveznici sastavljanja financijskog izvješća) organizacije civilnog društva za prethodnu godinu,
e. Izjava o partnerstvu – samo ukoliko je partnerstvo predviđeno u prijavi programa ili projekta.
f. Potvrda Porezne upravne o nepostojanju duga 
g. Izjava o nepostojanju i izbjegavanju  dvostrukog financiranja (obrazac 2)

VII.
Prijave se dostavljaju preporučenom poštanskom pošiljkom ili osobno do 13. studenog, 2026. godine na sljedeću adresu: Općina Bibinje, Trg Tome Bulića 2, 23205 Bibinje - sa naznakom „JAVNI NATJEČAJ za prijavu projekata i programa za financiranje javnih potreba društvenih djelatnosti Općine Bibinje u 2027. godini“-NE OTVARAJ -
[bookmark: _Hlk53994557]ili putem elektronske pošte na  adresu: pisarnica@bibinje.hr

VIII.
Prijave koje ne udovoljavaju prethodno navedenim uvjetima, koje su nepotpune, pogrešno ispunjene, nečitke ili pristignu izvan roka neće se razmatrati niti će se uvrstiti u program javnih potreba u društvenim djelatnostima Općine Bibinje za 2027. godinu.

Po izvršenoj procjeni i prijedlogu, konačnu odluku o financiranju donosi na prijedlog Načelnika Općinsko vijeće Općine Bibinje prilikom usvajanja Proračuna Općine Bibinje za 2027. godinu i programa javnih potreba za 2027. godinu, koji će biti objavljeni u Službenom glasniku Općine Bibinje.
IX.
U svezi otklanjanja eventualnih nejasnoća oko raspisanog javnog natječaja možete se obratiti Jedinstvenom upravnom odjelu  (Općina Bibinje, Trg Tome Bulića 2, 23205 Bibinje) svakim radnim danom od 08 do 15 sati, na broj telefona 023/261 -166 ili putem e maila na adresu: pisarnica@bibinje.hr.

